Ο **Αλέκσα Αβράμοβιτς** (σερβικά κυριλλικά: Алекса Аврамовић‎) (γενν. 25 Οκτωβρίου 1994) είναι Σέρβος επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Παρτίζαν Βελιγραδίου.

Επαγγελματική σταδιοδρομία
--------------------------

### Πρώτα χρόνια

Ο Αβράμοβιτς είχε την πρώτη του επαγγελματική εμπειρία με την ΚΚ Μπόρατς Τσάτσακ, στην οποία έπαιξε ολόκληρη τη σεζόν 2013–14. Την επόμενη σεζόν την πέρασε με την ΟΚΚ Μπέογκραντ.

Το καλοκαίρι του 2015 επέστρεψε στην Μπόρατς Τσάτσακ. Ήταν ο πρώτος σκόρερ του Πρωταθλήματος Σερβίας και ο Πολυτιμότερος Παίκτης στο πρώτο μισό της σεζόν 2015–16. Σε αγώνα του Φεβρουαρίου εναντίον της ΚΚ Μλάντοστ Ζέμουν, σημείωσε 47 πόντους, ενώ είχε επίσης 6 ασίστ και 12 ριμπάουντ, όπου γι αυτές τις επιδόσεις, αναδείχθηκε ο Πολυτιμότερος παίκτης της αγωνιστκής, με δείκτη αξιολόγησης 63. Ολοκλήρωσε τη σεζόν με μέσο όρο 20,1 πόντους, 4,4 ριμπάουντ και 5,9 ασίστ ανά αγώνα.

### Βαρέζε (2016–2019)

Στις 16 Ιουνίου 2016, υπέγραψε συμβόλαιο με την ιταλική Παλακανέστρο Βαρέζε. Στις 3 Οκτωβρίου 2016, έκανε το ντεμπούτο του για την ομάδα, εναντίον της Ντίναμο Σάσαρι, σημειώνοντας 4 πόντους σε 15 λεπτά. Στον πρώτο γύρο του Μπάσκετμπολ Τσάμπιονς Λιγκ 2016–17, πέτυχε 29 πόντους σε 25 λεπτά κόντρα στην ΑΣΒΕΛ. Στην πρώτη του σεζόν με τον σύλλογο, ο Αβράμοβιτς είχε μέσο όρο 6,5 πόντους σε 25 αγώνες του Πρωταθλήματος Ιταλίας.

Τη σεζόν 2017–18, ο Αβράμοβιτς βελτίωσε τα στατιστικά του, έχοντας κατά μέσο όρο 11,8 πόντους, 3,1 ριμπάουντ και 2,3 ασίστ σε 30 αγώνες του Πρωταθλήματος Ιταλίας. Τη σεζόν 2018–19, αναδείχθηκε ηγέτης της ομάδας, εμφανίστηκε σε 30 αγώνες του Πρωταθλήματος Ιταλίας και είχε μέσο όρο 17,7 πόντους, 3,4 ριμπάουντ και 3 ασίστ ανά αγώνα.

### Ουνικάχα και Εστουδιάντες (2019–2021)

Στις 28 Ιουνίου 2019, υπέγραψε διετές συμβόλαιο με την Ουνικάχα, αξίας 530.000 ευρώ. Αγωνίστηκε με δανεισμό στην ΚΜ Εστουδιάντες, όπου είχε μέσο όρο 14,7 πόντους ανά αγώνα πριν από τη διακοπή της σεζόν. Στις 10 Ιουνίου 2020, υπέγραψε μόνιμο συμβόλαιο νέου με την Εστουδιάντες. Τη σεζόν 2020–21, είχε μέσο όρο 16,4 πόντους, 3,5 ασίστ και 2,9 ριμπάουντ σε 36 αγώνας του Πρωταθλήματος Ισπανίας.

### Παρτίζαν (2021–σήμερα)

Στις 6 Ιουλίου 2021, ο Αβράμοβιτς υπέγραψε διετές συμβόλαιο με την Παρτίζαν Βελιγραδίου, που συμμετείχε στην Αδριατική Λίγκα και στο EuroCup. Κατά τη διάρκεια της σεζόν 2021–22, ο Αβράμοβιτς είχε μέσο όρο 11,1 πόντους και 3,3 ασίστ σε 32 αγώνες της Αδριατικής Λίγκας.

Κατά τη διάρκεια της σεζόν 2022–23, ο Αβράμοβιτς έπαιξε για πρώτη φορά στην Ευρωλίγκα, όπου η Παρτίζαν αποκλείστηκε από τη Ρεάλ Μαδρίτης στα πλέι οφ. Κατά τη διάρκεια της σεζόν, ο Αβράμοβιτς είχε μέσο όρο 6,3 πόντους, 1,9 ριμπάουντ και 1,3 ασίστ ανά αγώνα. Η Παρτίζαν ολοκλήρωσε τη σεζόν 2022–23 σηκώνοντας το τρόπαιο του πρωταθλήματος της Αδριατικής Λίγκας, μετά σκορ 3–2 στη σειρά των Τελικών εναντίον του Ερυθρού Αστέρα. Στην Αδριατική Λίγκα είχε μέσο όρο 8,4 πόντους και 3,2 ασίστ σε 17 αγώνες.

Στις 6 Ιουλίου 2023, ο Αβράμοβιτς υπέγραψε νέο διετές συμβόλαιο με την Παρτίζαν, αξίας 450.000 ευρώ ανά σεζόν.

Εθνική ομάδα
------------

Ο Αβράμοβιτς αγωνίστηκε για πρώτη φορά με την Εθνική Σερβίας στα προκριματικά του Παγκοσμίου Κυπέλλου του 2019. Αγωνίστηκε επίσης στα προκριματικά του Παγκοσμίου Κυπέλλου του 2023 και ήταν μέλος της ομάδας στα τελικά της διοργάνωσης, με την ομάδα να φτάνει στον τελικό, όπου έχασε από τη Γερμανία με 83-77, με τον ίδιο να είναι από τους κορυφαίους της ομάδας του, με 21 πόντους, 2 ασίστ και 1 ριμπάουντ.

Διακρίσεις
----------

### Με εθνική

#### Σερβία ανδρών

* Παγκόσμιο Κύπελλο:  2023

Παραπομπές
----------

1. ↑  *RealGM*. 32683. Ανακτήθηκε στις 4  Απριλίου 2022.
2. ↑  Borac doveo pojačanja
3. ↑  «Najbolji strelac i MVP prvog dela takmičenja – Aleksa Avramović». Αρχειοθετήθηκε από το πρωτότυπο στις 20 Μαρτίου 2016. Ανακτήθηκε στις 2 Ιανουαρίου 2016.
4. ↑  «Košarkaška bomba iz Čačka - Aleksa Avramović!» (στα σέρβικα). *sport.blic.rs*. 2 February 2016.. Ανακτήθηκε στις 16 June 2016.
5. ↑  «Ništa od Partizana, Avramović u Varezeu» (στα σέρβικα). *b92.net*. 16 June 2016.. Ανακτήθηκε στις 16 June 2016.
6. ↑  Stojanović, Vladimir (20 October 2016). «"Oprao ruku" u Moravi, dobio ovacije u Italiji!» (στα σέρβικα). *sportske.net*.. Ανακτήθηκε στις 20 October 2016.
7. 1 2  «Aleksa Avramović u Unikahi za 530.000 evra». *mozzartsport.com*. 21 June 2019.. Ανακτήθηκε στις 26 September 2019.
8. ↑  «Avramovic arrives, youth and energy for Unicaja / Web Oficial del Unicaja Baloncesto». *www.unicajabaloncesto.com*. 28 June 2019.. Ανακτήθηκε στις 28 June 2019.
9. ↑  Skerletic, Dario (June 10, 2020). «Aleka Avramovic re-signs with Movistar Estudiantes». *Sportando*.. Ανακτήθηκε στις June 10, 2020.
10. ↑  «Репрезентативац Алекса Аврамовић ново појачање Партизана». *СПОРТСКИ ЖУРНАЛ*. Ανακτήθηκε στις 6 Ιουλίου 2021.
11. ↑  «PARTIZAN MOZZART BET ARE 2022/23 ADMIRALBET ABA LEAGUE CHAMPIONS». *aba-liga.com*. 22 June 2023.. Ανακτήθηκε στις 23 June 2023.
12. ↑  S. S. (6 July 2023). «Otkriveno koliko će Avramović zarađivati u Partizanu» (στα σέρβικα). *b92.net*.. Ανακτήθηκε στις 6 July 2023.
13. 1 2  «Aleksa Avramovic - Player Profile - FIBA.basketball». *fiba.basketball*.
14. ↑  «Παγκόσμιο Κύπελλο 2023: Τα ρόστερ των 32 ομάδων- Οι αστέρες και οι ηχηρές απουσίες». *apexsports.gr*. 25 Αυγούστου 2023.
15. 1 2  «FIBA World Cup 2023: Finals fixtures and results». *olympics.com*. 10 Σεπτεμβρίου 2023.
16. ↑  «Γερμανία v Σερβία boxscore - FIBA Basketball World Cup 2023 - 10 Σεπτέμβριος - FIBA.basketball». *fiba.basketball*.

Εξωτερικοί σύνδεσμοι
--------------------

* Αλέκσα Αβράμοβιτς στο aba-liga.com
* Αλέκσα Αβράμοβιτς στο acb.com
* Αλέκσα Αβράμοβιτς στο eurobasket.com
* Αλέκσα Αβράμοβιτς στο fiba.com
* Αλέκσα Αβράμοβιτς στο legabasket.it
* Αλέκσα Αβράμοβιτς στο Instagram